Source: http://regmas.ee/maksumaarad-2017/
Timestamp: 2019-02-21 03:51:25+00:00

Document:
Maksumäärad 2017 - Raamatupidamisteenus
Maksuvaba tulu on 180 eurot kuus (2016. aastal 170 eurot) ehk 2 160 eurot aastas (2016. aastal 2 040 eurot). (TuMS § 23) Rakendamiseks peab olema väljamakse saaja avaldus.
Täiendav maksuvaba tulu pensioni korral on 225 eurot kuus ehk 2 700 eurot aastas (rakendavad ainult I ja II samba pensioni maksjad). (TuMS § 23`2)
Sotsiaalmaksu määr on 33%. Sotsiaalmaksu minimaalse kohustuse aluseks olev kuumäär on 430 eurot (2016. aastal 390 eurot), st sotsiaalmaksu minimaalne kohustus on 141,90 eurot (2016. aastal 128,70 eurot). (SMS § 7 lg 1; RES § 2 lg 10)
Täistööajaga töötamisel töötasu alammäär on 470 eurot (2016. aastal 430 eurot) ning tunnitasu alammäära on 2,78 eurot (2016. aastal 2,54 eurot). (VV määrus nr 139 § 1) Vabariigi Valitsuse määrus
Lapsepuhkuse päevamäär on 22,20 eurot (2016. aastal 20,24 eurot).
Töötuskindlustusmakse määrad on töötajale 1,6%, tööandjale 0,8%. (VV määrus nr 151 § 2 ja 3) Vabariigi Valitsuse määrus Töötaja töötuskindlustusmakse (1,6%) kinnipidamise kohustus lõpeb töötaja vanaduspensioniikka jõudmise või ennetähtaegse vanaduspensioni määramise kuu viimasel kuupäeval. Tööandjal säilib endiselt kohustus ka edaspidi maksta vanaduspensionieas töötajale või töötajale, kellele on määratud ennetähtaegne vanaduspension, makstud palgalt töötuskindlustusmakset tööandjale kehtestatud määras 0,8%.
Kogumispensioni makse määr on 2%. Avalduse esitanud isikutele (2014-2017) on makse määr 3%. (KoPS § 9) Maksemäära saab kontrollida isiku isikukoodi järgi
Välislähetuse päevaraha maksuvaba piirmäär on 50,00 eurot esimese 15 päevas eest, kuid mitte rohkem kui 15 päeva kalendrikuus, 32,00 eurot iga järgneva päeva eest. Muude lähetusega kaasevate mõistlike kulude osas maksuvaba piirmäär puudub. (TuMS § 13 lg 3 p 1) Kulude hüvitiste ja välislähetuse päevaraha maksmise korra kehtestab (VV määrus nr 110 7) Vabariigi Valitsuse määrus
Isikliku sõiduauto kasutamisega ametiülesannete täitmisel makstava hüvitise maksuvaba piirmäär sõitude kohta arvestuse pidamise korral 0,30 eurot kilomeetri kohta, kuid mitte rohkem kui 335 eurot kuus iga hüvitust maksva tööandja kohta. (TuMS § 13 lg 3 p 2) Sõitude kohta arvestuse pidamise ja hüvitise maksmise korra kehtestab (VV määrus nr 164 5) Vabariigi Valitsuse määrus
Annetusi ja kingitusi võib maksuvabalt teha kalendriaasta jooksul tulumaksusoodustusega ühingutele kuni maksumaksja poolt samal kalendriaastal tehtud isikustatud sotsiaalmaksuga maksustatud väljamaksete summast või 10% viimase majandusaasta kasumist. Kasutada saab ainult ühte piirmäära. (TuMS § 11 lg 2; § 49 lg 2 ja 3) Tulumaksusoodustustega ühenduste nimekiri
Erisoodustuseks on laenu andmine töötajale või tema lähikondlastele turutingimustest madalama intressimääraga. Erisoodustuse hinnaks loetakse turutingimustele vastava intressi summa ja laenulepingus ette nähtud intressimäära järgi tasumisele kuuluva intressi summa vahet, välja arvatud, kui intress selle maksmise hetkel on vähemalt kahekordne võlaõigusseaduse § 94 lg 2 kohaselt viimati avaldatud intressimäär (enne 1.07.2016 oli 0,00%, avaldatakse 2 korda aastas enne 01.07 ja enne 01.01) eestipank.ee/volasuhete-intressimaar (TuMS § 48 lg 4 p 6; SMS § 2 lg 1 p 7; RM määrus nr 2 § 3) Rahandusministri määrus Osaühing ei tohi laenu anda oma osanikule, juhatuse ja nõukogu liikmele, prokuristile ning isikule osaühingu osa omandamiseks. (ÄS § 159)

References: § 23
 § 23
 § 7
 § 2
 § 1
 § 2
 § 9
 § 13
 § 13
 § 11
 § 49
 § 94
 § 48
 § 2
 § 3
 § 159